**Referat fra styremøte i FF-HiOA 4. desember 2017**

Til stede: Erik Dahlgren, Eldbjørg Marie Schön, Anders Martinsen, Kirsten Klæbo, Gyrid Vikøren, Bennedichte C.R. Olsen, Hilde Sylliaas og Arve Angen (referent).

Innkalling og referat fra forrige styremøte ble godkjent.

**1.Idf-saker (Erik)**

2-Navn på nytt universitet

Vi må ha en ny runde på navn. Navneforslaget fra rektor er for dårlig, og da spesielt betegnelsen OsloMet.

3-Struktur for forskningsetisk arbeid ved HiOA

I det ene dokumentet står det at Forskningsetisk utvalg skal være underlagt rektor, i det andre at det skal være underlagt styret. Hva er det rette?

Sammensetningen av utvalget mangler. TMO bør inn i utvalget.

4-Langtidsplan og –budsjett 2018-20

Vi kan ikke se at det er satt av penger til omstilling- eller kompetansetiltak, spesielt i forhold til Administrasjon for fremtiden. Vi må etterspørre dette på IDF.

Ubrukte midler som man tidligere har kunnet overføre til neste år, skal nå kunne inndras. Dette er noe vi må ta opp til diskusjon.

Mye av strategimidlene er ikke fordelt.

Må man bruke 15 millioner på oppussing av 1. etasje i P35? Vi ønsker at det presiseres nærmere hva pengene skal brukes til.

5-Prosess for akkreditering som universitet.

Denne saken er grei.

6-Rektors orienteringer

Orienteringene gjelder komplementerende utdanning, endring av søknadsfrister ved lokalt opptak ved HiOA, nytt emne i Technology and Society ved HiOA, opprettelsen av Center for Digital Engineering/Simula, gründergarasje ved HiOA og HiOA styret møteplan for 2018.

Sakene ser greie ut.

7-Nytt Campus på Lillestrøm

Orienteringen ser grei ut.

8-Strategi for digital transformasjon

Det ble diskutert på møtet at det er problematisk at det ikke settes av penger til digitalisering på instituttene, og at digitaliseringen ofte stopper opp på fakultetene. Det er også slik at vi driver mye med digitalisering allerede, og man kan spørre seg om når det blir nok digitalisering. Folk må få satt av tid til opplæring av Canvas og andre digitale verktøy.

9-Plan for økt kvalitet i HiOAs grunnskolelærerutdanninger

Det var usikkerhet i styret om denne saken har vært opp i lokalt-idf. Anders sjekker opp dette.

10-Fastsettelse av retningslinjer for egenbetaling.

Styret mener de nye satsene for egenbetaling for privatister ser riktige ut.

11-Risikostyring ved HiOA

Helhetlig risikostyring er under innføring ved HiOA. Denne saken ser grei ut.

12-Nedsettelse av utvalg for vurdering av rektors avlønning og øvrige betingelser

Denne saken ser grei ut.

13-Særavtale om fleksibel arbeidstid i staten

Den ytre arbeidstiden utvides, og antall timer opparbeidet plusstid som kan overføres til neste avregningsperiode økes til 50 timer.

Styret mener dette er bra.

14-Administrasjonen informerer

Sakene det skal informeres om på IDF er Administrasjon for fremtiden, sikkerhet i klasserommet, registrering av sidegjøremål og strategi for utdanningsområdet,

**2.Status Campus Lillestrøm (Erik)**

Vi har ikke fått noen ny statusrapport ennå. Men det ser i hvert fall ikke ut til at det å forbli på Kjeller er et alternativ lenger.

**3.Status Administrasjon for fremtiden (Erik)**

Lite nytt her også. Det har ikke vært noe møte siden sist.

**4.Strategi i lønnsforhandlinger fremover (Eldbjørg)**

Vi må legge en strategi for lønnsforhandlingene som antageligvis kommer til høsten. Det er viktig at styremedlemmene diskuterer dette på forhånd i lokalstyrene.

**5.Aktivitetsplan våren 18 (Eldbjørg)**

Eldbjørg har sendt ut oversikt over våren aktiviteter.

**6.Endring av vedtekter (Arve)**

Arve sendte ut forslag til endringer av vedtekter som årsmøtet må vedta. De fleste av disse endringene er pålagt oss av FF sentralt. Det var ingen i styret som motsatte seg disse endingene.

**7.Bruk av Difi (Eldbjørg)**

Difi har laget et nettkurs i samarbeid og medbestemmelse for ledere og tillitsvalgte, som anbefales. Styremedlemmene oppfordres til å teste det ut.

**8.Spørsmål til gruppen som jobber med faglig organisering (Campus Lillestrøm)**

Faglig innhold skal være sak på IDF. Eldbjørg skriver referat og sender til styremedlemmene.

**9.Strategi for digital transformasjon (Erik)**

Det er utarbeidet et utkast til strategi for digital transformasjon ved HiOA. Utkastet ble sendt på høring. Erik Døving har svart på denne, og det er videresendt fra oss.

**10.Direktiv ved ansettelser (Bennedichte)**

Eldbjørg sender ut notatet fra rektor vedr nytt direktiv ved ansettelser. Styremedlemmene oppfordres til å sende inn innspill til direktivet.

**11.Årsmøte 18**

Årsmøtet blir 5. april. Eldbjørg sender snart ut mail til alle medlemmer om tidspunkt for årsmøtet. Frist for å sende inn saker til årsmøtet settes til 28. februar.

Arve reserverer rom til møtet, og til påfølgende middag.

**12.Orienteringssaker**

Det skal være Landsråd i FF i mars. Hvis noen har forslag til saker der, er det fint om de melder inn det til Eldbjørg.

Det skal utarbeides kriterier for merittering av undervisning. Eldbjørg ønsker forslag til slike.

**Eventuelt**

Hilde tok opp sak om tidsressurs for tillitsvalgte på fakultet, og orienterte om pågående sak om arbeidsmiljøproblemer på Fak. HF.

Bennedichte tok opp sak om at de som sitter i ansettelsesråd må få tilbud om kurs.

Gyrid to opp sak om politikkdokumentet for ta-ansatte. Det ønskes en reell diskusjon om dokumentet på et av de første styremøtene over nyttår. Det var ingen motforestillinger til dette.